2013 - Smartciti\n2012 - Energètic\n2011 - Artístic\n2010 - Turístic\n2009 - Salutic\n2008 - L'esport i les tic\n2007 - Finanties?\n2006 - Innovació i les tic\n2005 - El rol del sector públic a les tic\n2004 - Utilities\n2003 - 25 aniversari de la FIB\nTelèfon 93 000 92 02 | festibity@fibalumni.net | premsa@festibity.com | AVÍS LEGAL | CONDICIONS D'ÚS | @Copyright\nEn compliment del que estableixen la Llei orgànica 15/1999, de 13 de desembre sobre protecció de dades de caràcter personal i el Reial Decret que aprova el Reglament de desenvolupament de la Llei Orgànica de Protecció de dades de caràcter personal, us informem que les vostres dades personals recollides per mitjà d'aquest formulari seran tractades i quedaran incorporades al fitxer "Serveis" de l'Associació d'antics alumnes de la Facultat d'Informàtica de Barcelona: Cercle FIBER (en endavant FIB Alumni) per dur a terme una gestió correcta de les inscripcions, pagament i promoció de la Festibity. Tanmateix, us informem que podeu exercir els drets d'accás, rectificació, cancel·lació i oposició davant de FIB Alumni, amb domicili al Campus Nord UPC, edifici B6. C. Jordi Girona, 1-3. 08034 Barcelona. Telèfon: 93 401 69 54. Fax: 93 401 71 13. Adreça de correu electrònic: cercle@fibalumni.net\nAixí mateix, consentiu de manera expressa que les vostres dades siguin cedides a PHILINKS COMUNICA, S.L., amb domicili social a Passeig de l'Havana, 11-13 B2 1r 3a 08030 de Barcelona, i amb la finalitat de gestionar les inscripcions, pagament i promoció de la Festibity. Aquest consentiment podrà ser revocat en qualsevol moment.\nLa Festibity, la gran festa de les tecnologies de la informació, és un acte promogut per la Facultat d'Informàtica de Barcelona i la seva associació d'antics alumnes, FIB Alumni.\nLa Festibity té la vocació de ser el punt de trobada anual on empreses del sector, professionals, comunitat universitària, exalumnes i personalitats es reuneixen al voltant d'un gran sopar.\nAquestes Condicions d'Ús tenen per objecte regular l'ús del lloc web de la Festibity que la Facultat d'Informàtica de Barcelona i FIB Alumni (en endavant, els Promotors) posen a disposició del públic en la present URL.\nLa utilització del lloc web per un tercer li atribueix la condició d'Usuari i suposa l'acceptació plena per part d'aquest Usuari, de totes i cada una de les condicions que s'incorporen en aquestes Condicions d'Ús.\nL'Usuari es compromet a utilitzar el lloc web, els continguts i serveis de conformitat amb la Llei, les presents Condicions d'Ús, la bona fe, i l'ordre públic. De la mateixa manera, l'Usuari s'obliga a no utilitzar el lloc web o els serveis que es prestin a través d'ell amb finalitats o efectes il·lícits o contraris al contingut de les presents Condicions d'Ús, lesius dels interessos o drets de tercers, o que de qualsevol forma pugui danyar, inutilitzar o deteriorar el lloc web o els seus serveis, o impedir un normal gaudi del web per altres Usuaris.\nTanmateix, l'Usuari es compromet expressament a no destruir, alterar, inutilitzar o, de qualsevol altra forma, fer malbé les dades, programes o documents electrònics i altres que es trobin a aquest lloc web de la Festibity.\nL'Usuari es compromet a no obstaculitzar l'accés d'altres usuaris al servei d'accés mitjançant el consum massiu dels recursos informàtics a través dels quals els Promotors presten el servei, així com realitzar accions que danyin, interrompin o generin errors en aquests sistemes.\nL'Usuari es compromet a no introduir programes, virus, macros, applets, controls ActiveX o qualsevol altre dispositiu lògic o seqüència de caràcters que causin o siguin susceptibles de causar qualsevol tipus d'alteració en els sistemes informàtics dels Promotors o de tercers.\nTots els continguts del lloc web, el disseny gràfic, logotips, textos, gràfics, il·lustracions, fotografies, i altres elements que apareixen en el lloc web són titularitat exclusiva dels Promotors, i es troba protegida per la normativa aplicable en matèria de propietat intel·lectual i industrial. Igualment, totes les marques o signes distintius de qualsevol classe continguts al lloc web estan protegits per la Llei.\nEls Promotors no concedeixen cap tipus de llicència o autorització d'ús personal a l'Usuari sobre els seus drets de propietat intel·lectual i industrial o sobre qualsevol altre dret relacionat amb el lloc web de la Festibity i els serveis oferts en el mateix.\nPer això, l'Usuari reconeix que la reproducció, distribució, comercialització, transformació i, en general, qualsevol altra forma d'explotació, per qualsevol procediment, de tot o part dels continguts d'aquest lloc web constitueix una infracció dels drets de propietat intel·lectual i/o industrial dels Promotors o del titular dels mateixos.\nL'Usuari és l'únic responsable de les infraccions en què pugui incórrer o dels perjudicis que pugui causar per la utilització del lloc web, quedant els Promotors i col·laboradors exonerats de qualsevol classe de responsabilitat que es pogués derivar per les accions de l'Usuari.\nEls Promotors empraran tots els esforços i mitjans raonables per facilitar informació actualitzada i fefaent en el lloc web, però, els Promotors no assumeixen cap garantia en relació amb l'absència d'errors, o de possibles inexactituds i/o omissions en cap dels continguts accessibles a través d'aquest lloc web.\nL'Usuari és l'únic responsable davant de qualsevol reclamació o acció legal, judicial o extrajudicial, iniciada per terceres persones contra els Promotors basada en la utilització del lloc web per l'usuari. Si és el cas, l'Usuari assumirà totes les despeses, costos i indemnitzacions que siguin irrogats als Promotors amb motiu d'aquestes reclamacions o accions legals.\nEls Promotors exclouen tota responsabilitat que es pogués derivar d'interferències, omissions, interrupcions, virus informàtics, avaries telefòniques o desconnexions en el funcionament operatiu del sistema electrònic, motivat per causes alienes als Promotors.\nTanmateix, els Promotors també exclouen qualsevol responsabilitat que pogués derivar-se per retards o bloquejos en el funcionament operatiu d'aquest sistema electrònic causat per deficiències o sobrecàrrega en les línies telefòniques o a Internet, així com de danys causats per terceres persones mitjançant intromissions il·legítimes fora del control dels Promotors.\nEls Promotors estan facultats per suspendre temporalment, i sense previ avís, l'accessibilitat al web amb motiu d'operacions de manteniment, reparació, actualització o millora.\nEls enllaços o links continguts en el lloc web poden conduir a l'Usuari a altres llocs web gestionats per tercers.\nEls Promotors declinen qualsevol responsabilitat respecte a la informació que es trobi fora del lloc web, ja que la funció dels links que apareixen és únicament la d'informar a l'Usuari sobre l'existència d'altres fonts d'informació sobre un tema en concret.\nEls Promotors queden exonerats de tota responsabilitat pel correcte funcionament d'aquests enllaços, del resultat obtingut a través d'aquests enllaços, de la veracitat i licitud del contingut o informació a la qual es pot accedir, així com dels perjudicis que pugui sofrir l'Usuari en virtut de la informació trobada al lloc web enllaçat.\nA través de formularis\nSense perjudici del que indica cadascun dels formularis del lloc web, quan l'Usuari faciliti les seves dades de caràcter personal està autoritzant expressament a FIB Alumni al tractament de les seves dades personals per a les finalitats que en els mateixos s'indiquin. Així mateix, l'Usuari autoritza expressament la inclusió de les seves dades personals en un fitxer titularitat de FIB Alumni per a les finalitats que s'indiquin en cada un dels formularis del lloc web (veure Avís legal del web).\nL'Usuari o el seu representant poden exercitar els seus drets d'accés, rectificació, cancel·lació o oposició, a través dels mitjans que en cada formulari s'indiqui.\nA través de galetes\nAquest lloc web utilitza galetes. Les galetes són petits fitxers de dades que es generen en l'ordinador de l'usuari i que ens permeten conèixer la següent informació:\nLa data i l'hora de l'última vegada que l'usuari va visitar el nostre lloc web.\nEl disseny de continguts que l'usuari va escollir en la seva primera vista al nostre lloc web.\nL'Usuari té l'opció d'impedir la generació de galetes, mitjançant la selecció de la corresponent opció en el seu programa navegador.\nFIB Alumni es compromet a complir la seva obligació de secret sobre les dades de caràcter personal i del seu deure de guardar-les de forma confidencial, adoptant les mesures necessàries per evitar la seva alteració, pèrdua, tractament o accés no autoritzat, tenint en compte en tot moment de l'estat de la tecnologia.\nMODIFICACIONS DE LES CONDICIONS D'ÚS\nEls Promotors es reserven el dret a modificar, desenvolupar o actualitzar en qualsevol moment i sense prèvia notificació, les Condicions d'ús del present lloc web. L'Usuari quedarà obligat automàticament per les condicions d'ús que es trobin vigents en el moment que accedeixi al web, per la qual cosa haurà de llegir periòdicament aquestes Condicions d'Ús.\nTotes les controvèrsies o reclamacions sorgides de la interpretació o execució de les presents Condicions d'Ús es regiran per la legislació espanyola, i se sotmetran a la jurisdicció dels Jutjats i Tribunals de Barcelona.


Amb l'arribada de la primavera, torna la programació d'activitats al Parc del Castell de Montesquiu - Consorci de la Vall del Ges, Orís i Bisaura\nInici > Patrimoni > Amb l’arribada de la primavera, torna la programació d’activitats al Parc del Castell de Montesquiu\nTornen les activitats de primavera al Parc del Castell de Montesquiu i al territori de la vall del Ges, Orís i Bisaura, una nova temporada que ofereix una àmplia varietat d’activitats culturals, tallers de divulgació del medi natural i sortides guiades que descobreixen racons espectaculars del territori.\nLes passejades guiades (rutes de marxa nòrdica) pel territori ja estan en marxa des de mitjans de març i tenen lloc els diumenges cada quinze dies al matí fins al mes de novembre. Es podran descobrir indrets singulars de l’EIN Serres de Milany-Santa Magdalena i Puigsacalm-Bellmunt com l’ermita de Sant Moí, les baumes del Teixidor, el castell de Besora o les esquerdes de l’Euga, a Vidrà.\nLes activitats de primavera s’iniciaran el dissabte 9 d’abril amb una sortida guiada per observar i aprendre a identificar les diferents espècies d’ocells presents al territori acompanyats d’en Jordi Baucells (biòleg, enginyer tècnic agrícola i naturalista). Se saltarà al dissabte 23 d’abril, diada de Sant Jordi, amb una proposta especial per aquesta data tan simbòlica: amb l’acompanyament de la Berta Vilageliu, artista plàstica i guia de banys de bosc, es jugarà com dracs, connectant amb la llegenda de Sant Jordi a través dels elements de la natura per crear un resultat artístic i descobrir com és el drac que tothom porta dins.\nEls dissabtes 30 d’abril i 21 de maig, amb la guia de muntanya Alba Rovira, es recorreran els boscos del Parc del Castell de Montesquiu a la cerca d’orquídies silvestres per conèixer-ne els seus hàbitats i aprendre a identificar-les. El mateix dissabte 30 d’abril, al vespre, el Grup de Naturalistes d’Osona juntament amb el CERM-UVic-UCC proposarà una sortida per observar i estudiar les papallones nocturnes al Parc, amb l’expectativa de veure la reina de les papallones nocturnes, la graèllsia (Actias isabelae), un exemplar molt admirat protagonista de la imatge promocional de les activitats d’enguany.\nS’iniciarà el mes de maig -un mes intens en el qual també tindrà lloc el festival Música a la gespa-, amb un taller sobre amfibis i rèptils, el dissabte 14 a la tarda, amb l’acompanyament i guiatge de Fernando Loras, herpetòleg. Finalment, el dissabte 28 de maig al matí, commemorant el Dia Europeu dels Parcs,es farà un taller sortida a la cerca de papallones diürnes per conèixer les espècies que hi ha a l’entorn i aprendre a identificar-les, un taller a càrrec de l’Albert Palou i que compta amb la col·laboració del Consorci del Ter.\nTambé cal mencionar que dins el programa Música a la gespa, que tindrà lloc els diumenges de maig amb Joana Serrat, Maria Jaume, la Riverter i Guillem Ramisa, i sobre el qual s’informarà ben aviat, el dissabte 22 de maig es pujarà com cada any al castell de Besora en un matí de música i arqueologia que torna a la programació de primavera com en els anys previs a la COVID. En aquesta jornada, els arqueòlegs Marta Fàbrega i Francesc Busquets posaran al dia els assistents sobre els avenços arqueològics del jaciment amb l’acompanyament de la música de la Riverter i el tradicional vermut ofert pels Amics del Bisaura, amb la col·laboració de l’Ajuntament de Santa Maria de Besora i la Fundació Privada Conjunt Monumental Castell de Besora.\nTota la informació i inscripcions a les activitats a la web Territori Vall del Ges, Orís i Bisaura.


Covax preveu enviar unes 4.000 dosis de la vacuna d’AstraZeneca entre febrer i març - Altaveu el diari digital d'Andorra\nCovax preveu enviar unes 4.000 dosis de la vacuna d’AstraZeneca entre febrer i març\nEl pla provisional de distribució estima que les primeres entregues es farien a finals de mes i que fins al juny es rebrien un 70% dels 26.400 vaccins compromesos\n05/02/2021 (12:38 CET)\nEls responsables del projecte Covax de l’Organització Mundial de la Salut (OMS) han confirmat que, si res es torça, a finals d’aquest mes començarà l’enviament de les primeres vacunes incloses dins del programa, formulat per intentar aconseguir una distribució més justa i equitativa de les mateixes. Andorra hauria de rebre dosis del vaccí creat conjuntament per AstraZeneca i la universitat d’Oxford. En total, la previsió és de 26.400 dosis, de les quals unes 4.000 estarien disponibles les primeres setmanes.\nAixí ho indica el pronòstic de distribució provisional que ha fet públic aquesta setmana l’OMS. En ell s’explica que Covax podrà enviar a diferents països vacunes d’AstraZeneca i, també, de Pfizer, tot i que Andorra només en rebrà de les primeres. En aquest cas, s’apunta que “s’estima que l’entrega començarà a finals de febrer”. Tot i això, s’avisa que està subjecte a “la capacitat de fabricació i a la realització de requisits previs”.\nTambé es comenta que pel primer trimestre, estarien disponibles el 15% de les dosis i, ja pel segon, el 56%. “Hi ha més subministrament previst per a la segona meitat de l’any”. En cas de complir-se aquesta estimació, això suposaria que Andorra rebria entre els darrers dies de febrer i març unes 4.000 dosis de la vacuna d’AstraZeneca.\nUn detall que revela el document és que els vaccins que aniran al Principat seran els que fabrica SKBio. En canvi, altres països en rebran els manufacturats al Serum Institute de l’Índia.\nDes de Covax, però, s’adverteix que “la distribució indicativa té en compte l’estimació actual dels volums d’oferta” i que aquests podrien variar en funció de les restriccions de fabricació i de les operatives, fet que tindria “un impacte en les dosis que s’assignarà als països”. També es remarca que “el lliurament exacte després de l’assignació dependrà de la seqüència de països, del pla d'enviament, del temps necessari per fer la comanda de compra, de les obligacions legals i reglamentàries, així com el termini de lliurament del proveïdor i logística relacionada”.


Els Mossos d'Esquadra tornen a dur a terme aquest dimecres al matí cinc macrocontrols antiterroristes, que causen cues d'entre mig quilòmetre i quatre quilòmetres des de primera hora del matí. Després dels controls efectuats ahir, els d'avui estan situats a l'AP-7, a Martorell en sentit Girona i a la Roca del Vallès en sentit Tarragona, amb un quilòmetre de retencions per cada sentit; a la C-16, on s'acumulen quatre quilòmetres de cues a Sant Cugat del Vallès en sentit Barcelona; a la C-32 a Sitges en sentit Barcelona, amb dos quilòmetres de cues, i a la C-33, a la Llagosta en sentit Barcelona, on les cues són més reduïdes, de només mig quilòmetre. Aquest dimarts a la tarda, es van produir cues quilomètriques de l'AP-7, amb més de 15 quilòmetres, i a la C-33, amb 6 quilòmetres.\nEls Mossos d'Esquadra van demanar disculpes per les molèsties que ocasionen els controls i indiquen que són controls que es fan dins del dispositiu antiterrorista activat des dels atemptats a la revista satírica francesa 'Charlie Hebdo', al novembre del 2011. Són controls que de vegades s'intensifiquen i de vegades són més lleus, per la qual cosa la policia demana paciència.\nDiuen que l ' alarma antiterrorista ve d ' Europa. A veure si ara el periosdico treu una nota de la SIa que en realitat es una excusa per no perseguir urnes. Clar per això avui ja demanen als municipals que les busquin. Demà als bombers desprès al escombriaires, vigilants de piscines , membres de la Creu Roja.\nOooooh, i no busquen urnes i paperetes, com els va ordenar la Fiscalia Superior General del Reino de Escanya? Caram, caram, així que desobeeixen i incompleixen la llei per a anar a perseguir terroristes, eh?\nDespués de la Diada, dos días seguidos con controles? Esta tarde otra falsa alarma?\nes per això que tenim els Mossos, oi? moltes gràcies a totes i tots !


Esport és salut o això ens feien veure – Montpeita\nEsport és salut o això ens feien veure\nQuan vas a cal metge sempre en surts amb la recepta de: fés esport. Per un costat per la millora de la teva salut mental i per l’altra per les raons de que si millora la flexibilitat, de que si manté la fortalesa dels ossos, de que si regula la pressió arterial i el pes corporal, de que si cuida el cor i la circulació de la sang, de que si et controla el colesterol i de que si t’enforteix el sistema immunològic….entre d’altres.\nI ara em pregunto: si l’esport és igual a salut; com és que fan tancar els equipaments esportius si tan importants són per a la nostra salut?. No millora el nostre sistema immunològic i la nostra salut mental que tant es reclamen en aquesta pandèmia?\nSi des del GOVERN ja estan ofegant, de mica en mica, molts centres esportius; com a mínim des de l’Ajuntament (que treballeu pels Santfruitosencs) podríeu estudiar alguna línia o, com en dieu ara, pla d’ajut al sector. Voldria entendre que ja hi esteu treballant i buscant la millor opció i també entenc que voleu seguir la vostra línia política de l’Equip de Govern de fer-ho sense presses perquè sigui un pla d’ajuts perfecte. L’únic, però, és que si no actueu amb celeritat d’aquí poc ens podem trobar en que Nat’s,Tot Pàdel, CrossFit, V2O, Espai Salut Gisela, Elena Vers, Pàdel Brucardes… i d’altres equipaments privats del poble hagin de tancar i llavors que?\nQuina farmàcia ens dispensarà pastilletes de “salut”?\nSort que hores d’ara ja hi ha més circulació d’autobusos; cosa que farà que si un Santfruitosenc té ganes d’anar a nedar podrà triar entre les piscines de Navarcles o Manresa.


Wikiloc | Ruta Excursió a Sant Feliu de Codines\nExcursió a Sant Feliu de Codines\nExcursió matinal amb els amics de la PC Palomillas des de Sabadell fins a Sant Feliu de Codines. Avui només érem 3. L'excursió transcorre per pistes amples, algun tros esporàdic de trialera i un tram de la carretera C-59 entre Sant Feliu i Caldes de Montbui. La ruta és exigent per la llargada i el desnivell. El tobogan de baixada des dels Tres Pins fins a les Elies és espectacular, tant per les vistes i l'entorn com pels 300 m de desnivell.\nEl temps de marxa ha estat inferior a 4 hores.\nSortida de Sabadell cap al riu Ripoll i Castellar pel molí de l'Amat, can Moragues i Sant Pere d'Ullastre. Pujada pel coll de Canyelles fins a l'Alzina Balladora, sota el Puig de la Creu, per a enllaçar amb els Tres Pins i sota del Farell. Baixada al llarg d'un quilòmetre per la BV-1243, en direcció a Sant Sebastià de Montmajor, cap a les Elies i Sant Feliu de Codines.\nDe tornada, baixada al llarg de 6 o 7 quilòmetres per la C-59 (molt perillosa pel trànsit) fins a Caldes de Montbui. Camí ample fins el Roure Gros cap al polígon industrial de Sentmenat i el castell. Passat aquest punt, ve una trialera que baixa a Can Vinyals. Camí de les oliveres per Can Ramoneda. Pel camí dels cactus i can Padró s'arriba a Castellar i la tornada a Sabadell és pel mateix camí d'anada.


Hayden (Alabama) - Viquipèdia, l'enciclopèdia lliure\n33° 53′ 36″ N, 86° 45′ 25″ O / 33.893399°N,86.756983°O / 33.893399; -86.756983\nHayden és una població dels Estats Units a l'estat d'Alabama. Segons el cens del 2000 tenia una població de 470 habitants.\nSegons el cens del 2000, Hayden tenia 470 habitants, 191 habitatges, i 136 famílies. La densitat de població era de 193,1 habitants/km².\nDels 191 habitatges en un 35,6% hi vivien nens de menys de 18 anys, en un 59,2% hi vivien parelles casades, en un 10,5% dones solteres, i en un 28,3% no eren unitats familiars. En el 26,7% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,98.\nPer edats la població es repartia de la següent manera: un 26,8% tenia menys de 18 anys, un 9,6% entre 18 i 24, un 28,3% entre 25 i 44, un 25,3% de 45 a 60 i un 10% 65 anys o més.\nL'edat mediana era de 36 anys. Per cada 100 dones hi havia 93,4 homes. Per cada 100 dones de 18 o més anys hi havia 88 homes.\nLa renda mediana per habitatge era de 31.484 $ i la renda mediana per família de 36.667 $. Els homes tenien una renda mediana de 30.667 $ mentre que les dones 17.375 $. La renda per capita de la població era de 14.435 $. Aproximadament el 10,7% de les famílies i l'11% de la població estaven per davall del llindar de pobresa.\nColony (14 km)\nCounty Line (9 km)\nNectar (14 km)\nTrafford (8 km)\nWarrior (10 km)\nObtingut de «https://ca.wikipedia.org/w/index.php?title=Hayden_(Alabama)&oldid=22372262»


Salàcia, Tetis i Amfitrite\n5 Déu de la fertilitat\n6 Caràcter ctònic\n7 Els Penats etruscs\nH. Petersmann ha proposat una interpretació teològica de Neptú, que el presenta com un deu de la fertilitat. Partint de la proposta etimològica que el fa derivat de l'arrel lingüística nebh, aquest autor creu que devia ser una antiga divinitat invocada per fer venir els núvols i la pluja. Seria doncs, un déu oposat a Júpiter, el déu del cel clar i diürn, però semblant al déu Caelus; seria el pare de tota criatura vivent, ja que per la vida a la Terra és necessari el poder fertilitzant de les aigües de la pluja. Aquest poder de Neptú estaria present en la literatura antiga, per exemple quan Virgili l'anomena pater Neptunus. La potència viril de Neptú també es pot veure per la seva companya Salacia, el nom de la qual deriva dels termes llatins salax, salio, que en el seu sentit original volia dir «desig sexual, copulació». Salacia podria representar el desig de Neptú per copular amb la terra, manifestant la seva potència sexual a través de la pluja. L'altra acompanyant, Venilia, procedent de l'arrel ven(h), amb el significat d'«amor», acabaria de confirmar la teoria. Aquest aspecte de doble personalitat de Neptú: desig de fecundar la terra amb Salacia i amor pel cel clar amb Venilia, podria estar suggerit en una expressió del poeta Catul, que diu: "uterque Neptunus". Aquesta proposta podria, d'una altra manera, explicar la relació que donava Varró amb el matrimoni.\nTakács també creu que Neptú devia tenir una funció relacionat amb el poder de la fertilització, però aquest autor ho dedueix a partir de dos fets: que se li sacrifiqués un bou en honor seu i que Varró afirmava que Salacia era una deessa de caràcter sexual i que Venilia era una nimfa de Venus, la deessa de l'amor.\nMarcià Mineu Fèlix Capel·la, en la seva descripció de l'univers, situa a Neptú i a Consus dins la regió desena del cel (anomenats respecativament Neverita i Lar Omnium Cunctalis). És possible que estigués influït per una antiga interpretatio graeca de Consus, o potser volia expressar la idea etrusca que incloïa Neptú entre els déus de caràcter ctònic, de la qual informava Ciceró, al qual atribuïa alguns estranys sons com de terratrèmol que de vegades se sentien als camps llatins (ager latiniensis). Aquests sorolls també s'han relacionat amb els que fan els cavalls al galop i els etruscs eren molt aficionats a les curses de cavalls.\nEls Penats etruscsModifica\nEntre els historiadors antics, Arnobi el vell proporiona informació sobre la teologia de Neptú. Diu que, segons Nigidi Figul, Neptú era considerat un dels Di Penates, juntament amb Apol·lo, ja que tots dos havien creat les muralles de l'antiga Ilium. En un altre paràgraf del seu llibre,(llibre VI), Nigidi escriu que a la Disciplina Etrusca, un conjunt de textos semblant als llibres sibil·lins dels romans, Neptú estava entre els quatre genera penates creadors de l'inframon i de la humanitat.\nObtingut de «https://ca.wikipedia.org/w/index.php?title=Neptú_(mitologia)&oldid=28375117»\nDarrera modificació: 7 oct 2021 a les 11:32\nLa pàgina va ser modificada per darrera vegada el 7 oct 2021 a les 11:32.


Programa 2015 – Crida Premianenca\nPer Sant Jordi de 2017 Crida Premianca ha editat una revista per fer balanç de la feina feta a mig mandat, explicar les principals propostes treballades i marcar-nos objectius pels següents dos anys. Podeu llegir-la en format issuu o descarregar-la.\nTambé podeu trobar el programa complet de la Crida Premianenca, estructurat en 5 eixos i 25 línies estratègiques que es concreten en 163 propostes sorgides d’un procés participatiu obert en el qual han participat moltes persones (vegeu com ho hem fet).\nA Crida Premianenca entenem que un programa electoral és un document flexible, dinàmic, viu i que, per tant, muta amb el temps, adaptant-se a l’evolució de la realitat i a les situacions que col·lectivament haguem d’afrontar. Però aquests són els eixos sobre els quals volem treballar durant la legislatura 2015-2019 i aquestes són les propostes de partida per transformar Premià de Mar.\nSi voleu podeu descarregar el programa en PDF, veure’l a la web enformat issuu o descarregar una selecció de propostes (o llegir-les en format issuu).


Oli d'oliva verge extra coupage\nComprar oli d'oliva verge extra coupage online. Oli d'oliva elaborat amb olives de diferents tipus, modificant les característiques del propi oli i haciándolo més atractiu al consum. Saber més sobre l'oli d'oliva aquí.\nL' Oli d'Oliva Verge Extra Parque Oliva Serie Oro està classificats entre els millors olis d'oliva verge extra de el món pels múltiples reconeixements que ha obtingut des de diversos països d'el món. Aquest oli d'oliva s'ha elaborat utilitzant varietats d'oliva picuda i hojiblanca, que fan d'aquest AOVE únic en sabor i qualitat. Recomanem l'oli verge...\nL' Oli d'Oliva Verge Extra Almaoliva està classificat entre els millors olis d'oliva verge extra de el món pels múltiples reconeixements que ha obtingut des de diversos països d'el món. Aquest oli d'oliva és ecològic , de manera que s'ha elaborat amb mètodes de producció respectuosos amb el medi ambient. S'ha elaborat utilitzant les varietats picual, punxeguda...\nMarqués de Prado Selección Familiar Coupage ecològic 500ml, Oli d'Oliva Verge Extra\nL' Oli d'Oliva Verge Extra ecològic coupage Marquès de Prado és procedent de Còrdova. Aquest oli d'oliva ha estat produït amb olives de varietat arbequina i Picual. El seu sabor és amarg suau i dolç, amb aroma fruitat mitjà que ens recorden a poma i plàtans verds. Recomanem l'oli d'oliva verge extra marquès de prat per als amants d'oli d'oliva de...\nL'oli d'oliva verge extra Oro del Deserto és un oli excepcional procedent d'olives de cultiu ecològic. Es tracta d'oli d'oliva verge orgànic de categoria superior elaborat directament d'olives mitjançant procediments mecànics. Aquest oli s'elabora mitjançant extracció en fred en 2 fases amb olives en envero molt aviat. Recomanem l'oli...\n10,86 €21,73 €Preu base-50% offPreu\nL' oli d'oliva verge extra llauna caràcter de Casas de Hualdo és un oli pensat per als més exigents, un cupatge de Arbequina i Picual ideal per a aquells que prefereixen olis robustos, amb persistència i aroma al mateix temps. Recomanem Oli oliva verge Extra llauna caràcter Casas de Hualdo a amants de l'oli d'oliva de sempre, amb sabor...\nL' Oli d'Oliva Verge Extra Parqueoliva està classificats entre els millors olis d'oliva verge extra del món pels múltiples reconeixements que ha obtingut des de diversos països d'el món. Aquest oli d'oliva s'ha elaborat utilitzant varietats d'oliva picuda i hojiblanca, que fan d'aquest AOVE únic en sabor i qualitat. Recomanem l'oli verge extra...\nL' Oli d'Oliva Verge Extra Oro del Desierto és un oli excepcional procedent d'olives de cultiu ecològic. Es tracta d'oli d'oliva verge extra de categoria superior, elaborat a Almeria . Ha estat elaborat utilitzant olives de tipus arbequina, hojiblanca i picual, extretes mitjançant procediments mecànics, utilitzant extracció en fred en 2...\nMarqués de Prado Selección Familiar Coupage ecològic 5l, Oli d'Oliva Verge Extra\n68,24 €75,82 €Preu base-10% offPreu\nVeient 1-12 de 15 articles(s)


Capítol 0: Inauguració – Abismos Literarios\nShadow\ten Escrito\t 05/12/2010 06/12/2010 270 palabras\nEn la vida he tingut molts projectes de tota mena: literaris, pictorics, cibernetics, personals… I la majoria han acabat a la paperera. He de reconeixer que si he desfet tants projectes ha estat, en la majoria dels cassos, per falta de motivació. Les coses no sortien com em pensava, la gent no hi possava interés i al final m’acabava cansant. Tampoc és que sigui una persona gaire persistent. Mai he trobat la passió per seguir endavant les meves idees. Prefereixo fugir i pensar que no són prou bones a reconeixer els meus errors i afrontar-los.\nPerò de cada derrota s’obté sempre una petita part de victoria. Cada fallida ens fa més forts, per molt que no ho notem. I amb cada batalla perduda, les nostres ansies de superar-nos creixen. És per això que estic aquí, per probar de superar-me a mi mateix, altre cop, com sempre.\nI ara, deixant de banda el meu egocentrisme (que posiblement abundarà massa per aquí), començaré a parlar del blog. Abismos Literarios no té un tema concret. Neix com un recull d’escrits i relats redactats per mi, sobre els quals tothom pot disfrutar i opinar (m’agraden molt les opinions, per cert). Possiblement la meitat de coses que escric no les entendreu, potser perque són massa personals o perque no m’expresso clarament. Però això també forma part del camí de l’escriptor, trobar la manera d’expressar el que vols dir i que la gent t’entengui. Aquest és el camí que vull seguir.\nUs donc la benvinguda a aquest racó de somnis, aquesta caixa de grills, aquest popurri de letres, aquest abisme literari.\nUn comentario en “Capítol 0: Inauguració”\n05/12/2010 a las 7:16 pm\nEm recordes a mi. Si he de contar les vegades que he volgut posar en marxa una idea brillant i l’he deixat a mitges per culpa de la poca motivació que m’han donat els altres, no acabaria mai.\nSort, en aquest nou «viatge»


Vinaròs rep 197.222 euros de l’IVACE per a millores en el polígon de la carretera d’Ulldecona | Canal56 Notícies\nInicio Comarques Vinaròs rep 197.222 euros de l’IVACE per a millores en el polígon de la carretera d’Ulldecona\nL’Institut de Competitivitat Empresarial (IVACE) ha concedit a l’Ajuntament de Vinaròs una subvenció de 197.222 € que va demanar al febrer per import de 200.000 € per tal de realitzar millores en l’àrea industrial de la carretera d’Ulldecona.\nEl projecte té diversos objectius, com ara la millora dels serveis i infraestructures urbanes, com el sanejament i la xarxa d’enllumenat amb el canvi a sistema LED. El projecte contempla la millora dels embornals, i la implantació de sistemes de recollida de pluvials amb drenatge sostenible (SUDS). Respecte a la millora en l’enllumenat públic, es canviaran les bombetes a sistema LED, que permetrà reduir el consum elèctric com a mesura d’eficiència energètica.\nTambé es millorarà la xarxa d’hidrants amb compliment de la normativa vigent contra incendis. D’altra banda, es millorarà el ferm en les zones més malmeses, com en el camí vell de Rossell, es renovaran voreres en les zones més transitades i es millorarà la senyalització tant horitzontal com vertical. En aquest sentit, el projecte també inclou senyalització de vials i d’empreses del polígon per tal de millorar el seu accés.\nLa regidora d’Obres i Serveis, Carmen Morellà, indica que es continua treballant any rere any a millorar els serveis i infraestructures dels polígons industrials, amb el clar objectiu de millorar l’eficiència energètica d’aquests. També és important la inclusió de sistemes de recollida d’aigua de pluja amb drenatge sostenible, donat que redueix la quantitat d’aigua en vials.\nEl primer tinent d’alcalde i regidor d’Urbanisme, Marc Albella, ha indicat que aquesta subvenció permetrà oferir un polígon industrial més segur per als treballadors que cada dia es traslladen fins a les fàbriques. Així mateix, assenyalava que és important adequar els polígons i garantir unes prestacions de qualitat per facilitar l’arribada de noves empreses.


RETORN AL FUTUR (VIRTUAL): IMMERSIÓ I MATERIALITAT DIGITAL ALS MUSEUS – Carles Sora\nRETORN AL FUTUR (VIRTUAL): IMMERSIÓ I MATERIALITAT DIGITAL ALS MUSEUS\nText publicat al blog del CCCBLAB – versión castellana – english version\nLa recuperació de l’interès per part de la indústria dels videojocs i de l’entreteniment en les experiències de realitat virtual (RV) ha facilitat que ens trobem en un moment d’acceptació generalitzada d’aquesta tecnologia. Això convida a plantejar-nos, de nou, quin podria ser el paper d’aquestes experiències en les institucions patrimonials i els museus. I també molt especialment ens permet tornar a obrir el debat del concepte d’immersió (des dels seus inicis estretament vinculats a la realitat virtual) i de la materialitat.\nSón poques i recents les experiències de realitat virtual presentades en museus que facin ús de les tècniques i dels cascos actuals de RV com Oculus Rift o Gear VR. La majoria d’aquestes reprodueixen les convencions i els estereotips de les anteriors recreacions de RV, vinculades a la simulació d’objectes o jaciments arqueològics. En són un exemple El Museu Imaginari o la vil·la grega del Gran Museu del Nord de Newcastle, però també podem trobar algunes primeres propostes que intenten oferir noves aproximacions al mitjà com First Life de David Attenborough en el Museu d’Història Natural de Londres.\nTal com ens resumia el 2000 el professor Lon Addison, els eixos de treball del que es considerava la «segona onada» d’ús de RV en el patrimoni (Virtual Heritage) ha anat pivotant durant les últimes dècades sobre tres dominis: la documentació arqueològica; la representació o reconstrucció d’espais i patrimoni intangible, i, finalment, la disseminació d’aquests entorns realistes. En aquests tres eixos clàssics, malauradament, hem hagut de situar recentment un quart espai de treball vinculat a les emergències de prevenció o documentació d’espais patrimonials en perill. És el cas dels monuments de la ciutat de Palmira a Síria (Safeguarding Syrian Cultural Heritage). Bassel Khartadil era el responsable de la reconstrucció virtual del projecte #NewPalmira fins que va ser detingut el 2012 pel règim de Baixar al-Àssad.\nREPRESENTACIÓ VIRTUAL I MATERIALITAT\nDins d’aquests tres eixos clàssics d’acció, la majoria de les vegades que hem fet ús de la realitat virtual en l’àmbit patrimonial ha estat per oferir accés a representacions d’espais reals a un públic que no hi podia tenir accés substituint la visita presencial. De les primeres experiències de representació estàtica tridimensionals, passant per les CAVE virtuals, les diverses aproximacions de visites virtuals als webs de museus (alguns encara presents com el del Museu Nacional d’Història Natural de Washington o el del Louvre de París, i fins i tot alguns de nous com el de la Fundació Mapfre de Barcelona), fins a arribar a les més i diverses experiències digitals de realitat augmentada que permeten afegir tot un seguit d’informacions als objectes o espais presents a les sales i fora d’elles; o en el millor dels casos, vehicular l’experiència de la visita a través d’una narrativa o un joc. En són una excepció positiva el projecte The CHEES Project o «La Lupa» del projecte de recerca en museus digitals europeu meSch, perquè intenten vincular espai, narració i acció conjuntament.\nLa majoria d’aquests projectes del que podem considerar la «tercera onada» de realitat virtual i realitat augmentada no arriben a aportar res de gaire significatiu i repeteixen patrons de mitjans i estratègies de comunicació anteriors, com les guies de museu o les cartelleres informatives, ara digitals, i en el pitjor dels casos només generen distracció i soroll. Aquests projectes fallen especialment a l’hora d’afrontar el debat sobre la «materialitat» dels objectes i la creació d’experiències immersives, en un moment disruptiu tal en què els objectes materials i els digitals es fonen, i on l’experimentació digital hauria de repensar els límits de la materialitat «analògica»: la seva presència, el significat del que és «real» i de la còpia, la implicació del cos en l’experiència d’aproximació a l’objecte, el paper de l’arxiu, el concepte de continuïtat del relat expositiu, la relació de la visita i la postvisita pel que fa a les «identitats digitals» dels visitants, etc.\nMoltes veus han tingut un posicionament crític al voltant del paper que aquestes complexes recreacions virtuals fredes i inanimades, en la majoria dels casos, oferien al públic respecte de l’experiència d’una visita convencional «presencial». La crítica principal en la innovació per als museus ha anat dirigida cap a la necessitat de crear nous entorns motivadors emocionalment que siguin generadors de coneixement a partir d’aquestes simulacions digitals. Dit d’una altra manera, que aquests objectes 3D no siguin la finalitat de la visita, sinó l’objecte a través del qual es vehicula una experiència o un relat. I l’altra crítica principal ha estat, també, el baix nivell de participació i interacció que aquestes tecnologies generen amb els continguts.\nEn aquest debat, el concepte d’immersió hi té un paper fonamental. Tradicionalment s’hi ha apel·lat a partir del nivell hiperrealista dels entorns representats i de l’estimulació sensorial en la recepció d’aquesta experiència, dos estereotips que han fet més mal que bé. Del Sensorama Simulator de Morton Heiling del 1962, que pretenia oferir experiències cinematogràfiques sensorials a partir d’uns mecanismes que simulaven el moviment, l’aire o l’olor que acompanyaven les filmacions, a les seves formulacions actuals, com les estacions de realitat virtual THE VOID. Però, és aquesta l’única manera de provocar una experiència immersiva?\nSentir-se present sensorialment en un lloc continua sent l’estereotip més utilitzat actualment per referir-se a una experiència immersiva virtual. Però, potser aquesta vivència no estigui tan estretament vinculada a les tecnologies digitals com ens sembla. Hem de tenir en compte que la immersió intel·lectual és present en l’ancestral transmissió oral de contes o en la lectura. La narració és eminentment immersiva, i aquells «passejos inferencials» dels quals ens parlava Umberto Eco aObra oberta (1962), en què el lector surt i entra de la lectura, permeten vincular l’espai real i personal amb el ficcional. La lectura, de fet, està també envoltada d’un ritual d’immersió a l’univers ficcional que requereix una «transició» entre els dos estats; així ens ho feia entendre Italo Calvino a Si una nit d’hivern un viatger: «Estàs a punt d’iniciar la lectura del nou llibre d’Italo Calvino, la novel·la Si una nit d’hivern un viatger. Relaxa’t. Recull-te. Allunya de tu tot altre pensament. Deixa que el món que t’envolta s’esvaeixi en l’indistint».\nNi tan sols l’espai de representació envolupant és una novetat, ja que tradicionalment algunes formes pictòriques pretenien generar aquesta sensació ocupant tot l’espai arquitectònic i requerien el nostre desplaçament en la seva exploració. És el cas de la pintura renaixentista, o, més tard, dels primers panorames anglesos de Robert Barker, que ocupaven diversos pisos.\nDe fet, el desplaçament que trobem en aquestes manifestacions artístiques no hi és, a la RV, atès que acostuma a situar l’experiència en espais limitats de difícil mobilitat i que aïllen el públic de l’objecte o l’espai patrimonial real. Vistos tots aquests factors, ens hauríem de preguntar: què és realment genuí de l’experiència immersiva digital?\nEXPERIÈNCIES DIGITALS FORA DELS MUSEUS\nEntenent que l’ús majoritari que s’ha estat fent de la RV limita força el diàleg entre la materialitat, la immersió digital i l’objecte real, semblaria adequat repensar noves estratègies d’aquesta tercera onada de la RV aplicada al patrimoni. Una possible proposta és la de treballar sobre l’ecosistema digital del públic (Postdigital Realm) en lloc d’entendre la RV com un recurs de consum exclusiu dels espais patrimonials. Tal com ens diu Catherine Devine: «Entendre el viatge del públic també significa entendre que l’experiència de la visita no comença ni acaba en el museu». De la mateixa manera que les estratègies transmèdia d’una producció de ficció o no-ficció situen diferents peces del seu univers argumental segons les diverses plataformes digitals i interactives existents, les experiències immersives i de RV de les institucions culturals haurien d’anar sortint a poc a poc de les sales per arribar al públic de fora, i potser així atraure’l cap a elles. Els entorns digitals socials i personals cada vegada són més grans, i les noves pràctiques de RV actuals permeten arribar-hi amb certa facilitat a través de navegadors i telèfons intel·ligents.\nEls museus podrien proposar càpsules patrimonials virtuals com aquesta que recrea el Cafè de nitdel pintor Vincent van Gogh, vinculades als continguts expositius, de la mateixa manera que els mitjans de comunicació estan començant a crear continguts immersius vinculats als seus productes de realitat, com és el cas del New York Times. El retorn a la realitat virtual hauria de significar per als museus una finestra d’accés i d’oportunitat a tot un seguit de possibles experiències complementàries i originals que podrien connectar fortament amb un públic desitjós de consumir continguts digitals innovadors. I, per aconseguir-ho, caldrà que revisem tot el que hem fet fins ara i que ens preguntem de nou quin paper té avui la immersió i la materialitat digital en un museu.\nEl texto de este artículo está bajo la licencia\nRecerca aplicada en Comunicació i Humanitats Digitals\nRADIOGRAFIA DEL WEBDOC A CATALUNYA\nPublished: January 27, 2016 Author: Carles\tCategory: Blog\nPrevious: Webdoc “Amb títol”\nNext: REPENSAR EL TEMPS EN L’ERA DIGITAL\nContingut subjecte a una llicència de Creative Commons - Carles Sora - 2019


Aquest mes de setembre, Catalunya es presenta a Europa com la guanyadora del títol Regió Europea de la Gastronomia 2016 en el marc de dos esdeveniments de caràcter internacional: la SEDEC (Commission for Social Policy, Education, Employment, Research and Culture) i l’EXPO-Milà. Un premi impulsat pels departaments d’Agricultura, Ramaderia, Pesca i Alimentació (DARP) i d’Empresa i Ocupació (DEMO), a través de l’Agència Catalana de Turisme, conjuntament amb entitats, agents i personalitats del país, que treballa per promoure els productes locals de Catalunya, la cuina i el territori català.\nA més de donar a conèixer el títol, aquestes presentacions tenen com a objectiu destacar la gastronomia i la cultura catalanes en l’àmbit europeu, motiu pel qual tindran lloc a dos esdeveniments destacats:\nEl 22 de setembre a Brussel·les, en el mar de la SEDEC, Catalunya s’exposarà com a regió guanyadora del títol Regió Europea de la Gastronomia 2016 i donarà a conèixer les diferents activitats que desenvoluparà durant l’any.\nEl 29 de setembre, a l’EXPO-Milà, tindrà lloc el lliurament del títol a la nova Regió Europea de la Gastronomia 2017. S’exposaran també les activitats i el seu impacte sobre Catalunya com a guardonada l’any anterior.\nEl 30 de setembre, també a l’EXPO-Milà, es presenta Catalunya com a destinació gastronòmica i cultural en el seminari internacional de l’Euromeeting.\nEl títol Regió Europea de la Gastronomia s’atorgarà a 2-3 regions de la xarxa cada any, les quals, conjuntament o per separat, desenvoluparan un sòlid programa d’esdeveniments i col·laboracions, cosa que ajudarà les regions a assolir visibilitat, viabilitat, cohesió social i sostenibilitat. www.europeanregionofgastronomy.org


Apartment on Abasheli 7 Tbilisi Geòrgia - Ofertes d'hotels amb els MILLORS DESCOMPTES EN LÍNIA\nAbasheli Str 7, Saburtalo, Tbilisi, Geòrgia, 0179 - Veure al mapa\nMés informació sobre Apartment on Abasheli 7\nOferint allotjaments de qualitat al la cultura, els restaurants, els paisatges districte de Tbilisi, Apartment on Abasheli 7 és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment on Abasheli 7 també ofereix moltes instal.lacions per enriquir la seva estada a Tbilisi. A l'hotel s'hi pot gaudir d'unes comoditats de primera classe com habitació familiar, àrea de fumadors, cuina compartida.\nL'ambient de Apartment on Abasheli 7 es reflexa en cada habitació. aire condicionat, calefacció, servei de despertador, escriptori, balcó/terrassa són només algunes de les comoditats a la vostra disposició. Jardí de l'hotel, són llocs ideals per a relaxar-se després d'un llarg dia. Sigui quina sigui la seva raó per visitar Tbilisi, el Apartment on Abasheli 7 és el lloc perfecte per una estimulant i emocionant escapada.


Jaume Alonso-Cuevillas tenia raó i altres històries del debat al Parlament\nQuè hauria fet Jaume Alonso-Cuevillas aquesta setmana si encara formés part de la mesa del Parlament? No ho sabrem mai, però potser no hauria distat tant del que van acabar fent Laura Borràs i Aurora Madaula, les representants de JxCat a l’òrgan rector de la cambra. Totes dues, com els seus companys d’ERC i la CUP, van acceptar que es tramités la proposta de resolució dels anticapitalistes per fixar la data d’un nou referèndum d’autodeterminació. I totes dues van evidenciar el seu malestar amb la CUP perquè això les posa en risc de ser inhabilitades, tan bon punt Vox i Ciutadans compleixin amb l’amenaça d’activar contra elles la via penal. Això si no l’activa abans la Fiscalia. I tot per una proposta de resolució sense efectes pràctics. En primer lloc, perquè no va ser aprovada (ERC es va abstenir i JxCat hi va votar en contra) i, en segon lloc, perquè les resolucions que aprova el Parlament acostumen a ser paper mullat si el Govern no té intenció de complir-les.\nCuevillas va votar disciplinadament com el seu grup però potser pel seu cap hi va passar en algun moment la manera com va ser rellevat de la mesa. Especialment el motiu. “Si admetem a tràmit una proposta de resolució que tingui per objecte reprovar el rei o reafirmar el dret d’autodeterminació, immediatament la Fiscalia es querellarà i acabarem inhabilitats. La meva opinió és que això no és una confrontació intel·ligent. Això és intentar resistir d’una manera testosterònica, com un legionari que veus que li disparen però que va amb el pit descobert”, va dir l’1 d’abril en una entrevista a Vilaweb. Després d’aquestes paraules, Borràs, Jordi Sànchez i Carles Puigdemont van coincidir que no podia seguir formant part de la mesa.\nEl debat sobre el simbolisme d’algunes iniciatives parlamentàries fa temps que s’arrossega. Molt abans que Cuevillas ho expressés a la seva manera, de fet. Si l’anterior president de la cambra, Roger Torrent, i la resta d’independentistes de la seva mesa tenen una causa oberta als tribunals és precisament per tramitar resolucions simbòliques. Fins ara, Junts havia destacat que, almenys, no eren “estèrils”, com Torrent havia apuntat.\nMés enllà de la polèmica a la mesa, el debat de política general va evidenciar que si bé la majoria del Parlament avala l’estratègia de diàleg del president Aragonès, JxCat no hi és ni se l’espera. Però tampoc concreta la via de confrontació, més enllà de descartar l’opció d’un altre 1-O perquè, segons diuen, aquell mandat continua sent vinculant per a ells, malgrat que no ho sigui per a la resta de forces sobiranistes. El PSC i els comuns -els aliats i, alhora, rivals d’Esquerra a la taula de diàleg- treuen el nas com a possibles socis parlamentaris en qüestions determinades. I no només amb els republicans: en l’ampliació de l’aeroport del Prat fa temps que els socialistes i JxCat mostren bona sintonia.\n“Tsunami Democràtic segueix actiu”, escrivien els seus promotors a Telegram el 14 de gener del 2020, i anunciaven “una nova fase de protestes”. Des d’aleshores només un missatge el 24 de juliol d’aquell any per oferir suport econòmic als encausats per les seves accions. Ahir, després de deixar inactiu el xat durant més d’un any, Telegram va anunciar que, si no hi ha activitat en 28 dies, el canal “s’autodestruirà”.\nTeodoro García Egea s’acomiadava dels periodistes dimecres al pati del Congrés. Amb esforç, va explicar en català que marxava cap a València a supervisar els preparatius de la convenció del PP i assegurar-se que tots els assistents trobessin la plaça de bous “perfect ”. Un dels presents va aplaudir l’intent amb el català i ell va matisar: “Català no, valencià! En català és tothom i en valencià tots ”.


Les noves exposicions arriben a Vila Eugènia i Xicranda | AJUNTAMENT DE GODELLA\nLes noves exposicions arriben a Vila Eugènia i Xicranda\nLa primera de les noves cites la tindrem el dilluns 5 de novembre a les 19:30 h, quan s’inaugurarà a Xicranda la mostra ‘27 abrazos’, que romandrà oberta fins el 16 de novembre.\nEl centre d’art Vila Eugènia torna a obrir les seues portes després de les vacances estiuenques. Durant els darrers mesos hem pogut gaudir de la col·lecció de pintura valenciana dels s. XIX i XX de Miguel Garay, o dels treballs realitzats al concurs de pintura ràpida, que s’exposaren al centre cultural Xicranda. Recordem també que encara es pot visitar fins el 16 de novembre l’exposició ‘Marinas’, de l’associació de pintors valencians, al centre d’art Vila Eugènia.\nEntre el 19 de novembre i el 2 de desembre, podrem comprar tot tipus d’articles al rastrell solidari que cada any organitza el Casal de la Pau al centre cultural Xicranda. La inauguració serà el dilluns 19 a les 19 h.\nEn Vila Eugènia tindrem tres mostres abans de que finalitze l’any. En primer lloc, entre el 23 de novembre i el 14 de desembre, l’exposició ‘Tal Cual’, de María José Tornero, que s’inaugurarà el divendres 23 a les 19:30 h. Es tracta d’una selecció d’obres realitzades durant les dues últimes dècades de la seua trajectòria artística. Seguidament, l’exposició d’aquarel·les d’Enrique Bieco, del 3 al 14 de desembre, que s’inaugurarà el divendres 3 a les 19:30 h. I per últim, ‘Espai Propi’, del 21 de desembre al 20 de gener.


Índex de preu a l'consum IPC, Que és i com és el seu subjacent? | Economia Finances\nSusana Maria Urbà Mateos | | Notícies, política Monetària\nL'IPC o índex de preus a el consumidor és un indicador monetari per mitjà de el qual es realitza el càlcul de el valor dels preus d'un tipus d'articles que és més gran ment utilitzat en el terme de cistella familiar o cistella familiar que dóna per conclusió el càlcul aproximat d'una família en la quantitat al que adquireixen comunament de productes i la seva variant pel que fa a el preu ja sigui positiu o negatiu, augmentant-o es descomptarà el percentatge segons sigui el cas en particular.\nL'IPC és un de les constants més significatives de l'economia individual. Doncs és l'encarregat de fer un balanç en els preus dels béns i serveis de país, d'aquí la importància de conèixer-lo i saber que està íntimament relacionat amb les alces en els preus dels aliments i els productes que regularment vam comprar i així comparar-ho amb les nostres entrades monades i si és equitatiu a aquestes.\nEl percentatge alt de preus a el consum no és altra cosa que el resultat d'una gran pèrdua de poder d'adquisició ja que es reflecteix en la poca possibilitat de comprar béns i serveis amb la mateixa quantitat de diners que abans. Sent d'aquesta manera perquè l'IPC no mira els preus tal qual, és a dir que el que fa és que mira els canvis de tots ells junts mes amb mes i any a any.\nEl paraules resumides i de fàcil comprensió el IPC és el senyalador d'economia que ens ajuda a comprendre i saber com van canviant els costos en un comparatiu de mes actual i l'anterior, però només d'aquests productes importants i necessaris per a la vida diària de tota família i per això estan tots concentrats a la cistella o cistella familiar. En resum és una eina útil i de gran importància que té cura i protegeix mes amb mes les dades de variació en preus i d'aquesta forma anticipar-nos als problemes esdevenidors per conseqüència de la inflació.\n1 Què és la inflació?\n2 Com puc calcular l'IPC?\n3 ¿P0r què s tan important l'IPC?\n4 En què període de temps es calcula?\n5 inflació subjacent\nNo podem parlar de IPC si no sabem al que ens referim amb el terme inflació, Ja que són dos factors que sempre van de la mà. Així que et donarem una breu explicació a continuació.\nInflació és la caiguda o desvalorització de diners amb relació al que es pot comprar en espècie a canvi de tal diners; per exemple si vam comprar algun article diàriament i a el pas dels dies aquest cost té un augment, ja que estem sent víctimes de la inflació, en paraules resumides la inflació és l'augment de preu dels articles que comprem regularment a l'igual si paguem per un servei i aquest puja el seu cost ja que per al mateix que fèiem abans ara estem obligats a pagar més.\nAra pots veure que és molt important ja que ens ajuda a controlar l'economia de país, doncs alguns dels problemes d'altres països de l'món són provocats per un enorme descontrol de la inflació. El més sa per a l'economia és que els preus pugin moderadament ja que una disminució de preu tampoc és bona per a l'equilibri econòmic dels països ja que això provoca en les inversions excés de confiança i retarden les seves operacions el que els porta a no generar guanys i en un futur desaparèixer, això provoca atur i un caos econòmic més gran.\nPer controlar tot això de la inflació hem de mesurar-la i davant d'això és que es porta aquesta cistella o cistella família.\nCom puc calcular l'IPC?\nHi ha una infinitat de productes a la venda i serveis que tots podem adquirir i que es torna a poc possible que es registrin tots. És per això que el IPC es calcula a estimació del que anomenem cistella i és així que selecciona alguns productes i serveis i formen apartats amb grups i subgrups respectivament. La cistella està formada per les coses més comunes a l'igual que els serveis més necessaris i habituals d'una família normal amb una economia igual de normal i real.\nPer fer el càlcul d'IPC es fa un comparatiu en els canvis de cost de 489 productes. Això es realitza per mitjà d'enquestes realitzades a 30.000 establiments al llarg de 177 municipis del territori espanyol és a dir 52 capitals i 125 que no pertanyen a capitals; aquestes enquestes es realitzen a sigui per telèfon, fax, correu electrònic o personalment. Important recalcar que en aquestes enquestes no s'inclou cap compra que ja estat per ofertes, saldos o rebaixes.\nAra us explicarem com fer l'equació de càlcul que és summament fàcil i que es resumeix en el següent:\nEl preu nou de l'article per la quantitat anterior sobre el preu vell de l'article per la quantitat anterior.\nEls beneficis adquirits per espècie com els següents:\nEls productes elaborats per si mateix, el pagament en espècie, els aliments gratis o de bonificació, la renda d'immobles quan aquest és propi o prestat, gratuït, etc. A l'igual que els grups d'atzar i loteries.\n¿P0r què s tan important l'IPC?\nEl IPC és una de les tantes mesures importants de l'equilibri en la vida econòmica de país ja que és la principal eina indicadora de com va evolucionant la inflació. Aquesta gran importància està basada en el fet que és el principal indicador clau per a l'anàlisi i realització de l'càlcul d'augment dels salaris entre altres més com a rendes de llars o locals de negocis.\nÉs per això que l'IPC és utilitzat per als diversos pactes laborals que donen base a la realització de l'augment de sous a l'inici de cada any que gairebé sempre part d'aquest pacte porta un petit extra en percentatge a augmentar. També influeix en els augments dels arrendaments anuals o per fer el càlcul del que s'ha de donar d'manutenció d'aliments, entre d'altres.\nTambé era important per als percentatges d'augment de pensions ser va realitzar un canvi en l'any 2014 que indica que ja no seran lligades per aquest càlcul, és a dir es realitzarà aportant una petita operació que calculat amb altres elements llançarà aquest resultat. Però tot i així la referència de IPC serà sent referent comparatiu doncs de ser menor a la barra comparada s'haurà de fer obligatòriament l'ajust al que estableix l'IPC.\nL'IPC no influeix en el preu dels articles, Només regula quan pugen o baixen el seu cost i realitza el percentatge que va d'acord a aquests productes.\nHi ha diverses formes de presentar-lo, però la més comuna és realitzant el tant per genera un indicador i la seva variant de el mes anterior.\nEn què període de temps es calcula?\nEs realitza cada mes i és publicat a meitat del mes que li segueix a l'mes ja calculat. Per ser d'aquesta manera ajuda a que puguis veure com va canviant l'ambient econòmic i per suposat la inflació d'aquesta per un conjunt de temps. Aquest continu canvi dóna la possibilitat de predir i és aprofitat pel govern o les empreses com a presa de sedicions sobre el que faran en un futur.\nLa inflació subjacent és el resultat de l'increment realitzat en l'IPC i quan aquest discrimina els productes energètics i aliments elaborats per ser els que tenen canvis inestables per diversos motius\nProductes energètics: En aquest apartat entren els combustibles com el gas, la gasolina, la llum, etc.\nProductes d'aliments elaborats: En aquest apartat entren les fruites, els cereals, les verdures i altres productes d'aquesta categoria.\nLa inflamació subjacent està aplicada com un sub aparatat en el qual es discriminen els béns i serveis dels que són de caràcter inestable i no són de les característiques de la resta això ens dóna a entendre que el que s'informa respecte a ella són més baixos als que a la inflació general respecta.\nÉs per això que és un marcador insubstituïble que ens ajuda a entendre els increments dels preus i el que estan decidint els bancs i mundialment que està passant en l'economia.\nÉs una excel·lent eina que ens projecta les variants dels preus sense error i mitjançant aquesta mesura de canvi per part de l'índex de preus a l'consumidor (IPC)\nLa forma de calcular la inflació subjacent és realitzant una resta dels 2 apartats de productes (energètics i elaborats) per així obtenir-\nLa inflació subjacent es comptabilitza i dedueix a l'institut nacional d'estadístiques (INE) en conjunt amb l'IPC general i l'IPC harmonitzat.\nJa comprès que és l'IPC i la importància que té en la nostra economia tant de país com a nivell mundial, podem adonar-nos dels beneficis que ens aporta, doncs ens ajuda a donar-nos quanta quan alguna cosa va malament en els processos econòmic doncs hi haurà una alça al costos dels articles i els serveis que cobreixen les nostres necessitats bàsiques del diari viure.\nRuta completa cap a l'article: Economia Finances » polítiques Econòmiques » política Monetària » L'índex de preu a l'consum IPC, Que és i com és el seu subjacent?\nCom afecta la sortida de la Gran Bretanya a Espanya? Cinc claus per entendre-ho


El prestigiós Quintet de Cordes de la Filharmònica de Berlín, a Lleida - Auditori Municipal Enric Granados\nInici » Notícies » El prestigiós Quintet de Cordes de la Filharmònica de Berlín, a Lleida\nEn el marc de la programació de LaTemporada Lleida, l’Auditori Municipal Enric Granados acollirà el concert “De Viena a Praga” el divendres, 5 de març, a les 20.00 hores\nEl prestigiós Quintet de Cordes de la Filharmònica de Berlín visitarà Lleida en el marc de la programació de LaTemporada Lleida. Així, l’Auditori Municipal Enric Granados acollirà el concert “De Viena a Praga” el divendres, 5 de març, a les 20.00 hores.\nMúsica i músics de primer nivell com el Quintet de Cordes de la Filharmònica de Berlín acompanyaran el clarinet de Miquel Àngel Tamarit. Des de fa dotze anys, el prestigiós quintet de cordes que ha significat una referència en el panorama internacional de la música de cambra en implementar amb el contrabaix la formació de quartet de cordes, el que suposa expansionar el so a un paràmetre expressiu de curiós efecte orquestral.\nEls seus fundadors, el violinista Romano Tommasini i el violista Wolfgang Talirz, pertanyents a la plantilla de la Berliner Philharmoniker, i la violoncel·lista russa Tatjana Vassiljeva primer cello de la Concertgebouw Orquestra, mantenen l’esperit que els va portar a crear aquesta prestigiosa formació comptant en tot moment amb brillants companys com són el brasiler Luiz Felipe Coelho, primer violí de l’orquestra, i el contrabaixista letó Gunars Upatnieks.\nActuaran acompanyant al valencià Miguel Ángel Tamarit, un dels més destacats clarinetistes espanyols per la seva dilatada experiència i reconegut prestigi internacional amb el qual venen treballant des de 2018.\nLes entrades (20 € / 15 € reduïda) ja estan a la venda a les taquilles de l’Auditori, Escorxador i Llotja, a l’oficina de Turisme de Lleida i al web de LaTemporada Lleida.


La Nobel Doris Lessing | Bloc de Lletres\n← El Recurs de la setmana: KLG\nCicle de lectura d’Ulisses a Ulisses →\nLa tria de Doris Lessing com la Premi Nobel de Literatura d’aquest any ens ho posa fàcil a l’hora de confeccionar-vos una petita guia de lectura, al tractar-se d’una autora ja consagrada (Premi Príncipe de Asturias de las Letras 2001), i ser àmpliament llegida i traduïda des de fa temps al català i al castellà (El Quadern daurat, L’Amor, una altra vegada, Martha Quest, El Somni més dolç, etc.).\nTrobareu abundants obres de Doris Lessing a la biblioteca, tant en anglès com en castellà i català, així com estudis sobre l’autora i les seves obres.\nLlegiu la notícia del premi als diaris: La Vanguardia, El País, L’Avui, El Periódico.\nUs recomanem especialment la pàgina dedicada a l’autora des de les pàgines del New York Times : Featured Author: Doris Lessing : With News and Reviews From the Archives of The New York Times. Hi podeu accedir a partir de la notícia del premi del mateix diari.\nFa poc que aquest diari va decidir obrir els seus arxius de manera gratuïta a tothom. Només requereix que prèviament us hi enregistreu.\nEn aquest altre portal dedicat a l’autora, trobareu informació biogràfica, entrevistes, un munt de bibliografia i recursos d’àudio i vídeo : http://www.dorislessing.org/\nAquesta entrada s'ha publicat en Literatura, Premis literaris i etiquetada amb anglès, Doris Lessing, Premi Nobel 2007. Afegiu a les adreces d'interès l'enllaç permanent.\n3 respostes a La Nobel Doris Lessing\n12 Octubre 2007 a les 20:24\n13 Octubre 2007 a les 0:57\nM’agrada molt Doris Lessing. Molt. Ara, em torna a la memòria un llibre que em va agradar, per ser diferent del que li havia llegit fins llavors. Parlo de Mara i Dann. Al seu moment el vaig trobar inquietant, em va remoure amb uns pressagis de futur, partint d’un escenari aparentment de molta ficció, gairebé ciència ficció. Quan els dos germans inicien la seva fugida en un món desèrtic que acabes veient com el futur que ens presagien, quan es posen en joc totes les tendències humanes, des de la solidaritat fins l’autodefensa més crua a costa del que sigui, quan llegeixes l’esperança en forma de futur d’aigua… és poesia i humanitat, és esperança i desesper, és lluita i agressió, defensa i companyia, és un llibre magnífic.\n15 Octubre 2007 a les 10:35\nCom molt bé el descrius, en veritat que es un llibre ‘diferent’. No diria que es tracta d’una lectura fàcil, però compensa llegir l’odisea d’aquests dos germans en un món on el nostre present (amb totes les tendències humanes com dius tú), queda tan reflectit en aquest aspre futur imaginat per l’autora.


L'ERO de l'Hospital de Sant Pau afecta 1.500 treballadors\nNo hi haurà acomiadaments sinó suspensió de feina d'entre 15 dies i 15 mesos\nEl degoteig d'ERO no s'atura i el que ahir va presentar l'Hospital de Sant Pau supera les previsions. Afectarà 1.500 treballadors, un 40% de la plantilla. L'objectiu és estalviar 10 milions d'euros.\nLARA BONILLA BARCELONA. 17/09/2011 00:00\n260x366 MANIFESTACIÓ DEL PERSONAL DE SANT PAU Les protestes dels treballadors de l'Hospital de Sant Pau no han pogut aturar la presentació de l'expedient de regulació. Dimecres van sortir al carrer i s'hi van afegir veïns i representants del comitè d'empresa de l'Hospital Dos de Maig. / NÚRIA JULIÀ/ACN MANIFESTACIÓ DEL PERSONAL DE SANT PAU Les protestes dels treballadors de l'Hospital de Sant Pau no han pogut aturar la presentació de l'expedient de regulació. Dimecres van sortir al carrer i s'hi van afegir veïns i representants del comitè d'empresa de l'Hospital Dos de Maig. / NÚRIA JULIÀ/ACN\nL'Hospital de Sant Pau, el més antic de Barcelona, necessita estalviar 10 milions d'euros en quinze mesos per complir amb el pla de contenció de la despesa que els exigeix el departament de Salut. El seu pressupost s'ha reduït en 26 milions d'euros respecte a l'any passat i les mesures que el centre ha adoptat fins ara no han estat suficients per assolir els objectius pressupostaris i només s'han retallat 16 milions d'euros. El pas següent ha estat presentar un expedient de regulació d'ocupació (ERO) temporal que afecta gairebé 1.500 treballadors d'una plantilla de 3.800 persones (un 40%), una xifra que ha superat les previsions que havien fet els sindicats, que comptaven que afectaria uns 900 treballadors.\nSegons la documentació que la direcció del centre va presentar ahir davant el departament d'Empresa i Ocupació, 1.428 persones deixaran de treballar 15 dies entre l'octubre del 2011 i el desembre del 2012 i 63 persones més es veuran afectades durant els 15 mesos. Aquesta tisorada afectarà treballadors de totes les escales salarials però el gruix dels afectats seran metges i infermeres. En queden fora els treballadors del servei d'urgències. La direcció del centre insisteix que no s'acomiada personal sinó que es proposa que els treballadors treballin menys hores a l'any i el 31 de desembre del 2013 es preveu recuperar la normalitat.\nTot i que segons el gerent, Jordi Varela, aquesta reducció està pensada "per minimitzar l'impacte assistencial i laboral", els sindicats opinen que la qualitat de l'atenció sanitària minvarà. "Al patiment dels treballadors s'hi ha de sumar el tancament de llits d'especialització i de consultes externes, cosa que vol dir que augmentaran les llistes d'espera", explica el delegat de la UGT a l'Hospital de Sant Pau, Sergio del Río. El pla d'ajustament inclou altres mesures com el tancament d'una planta de 36 llits d'especialització, el tancament de les consultes externes tots els divendres de l'any i la reducció de tres operacions quirúrgiques diàries. També se suprimeixen els 15 minuts diaris que el col·lectiu d'infermeria treballava de més per informar el torn següent. Amb aquesta mesura, no disposaran de dies addicionals de vacances, però podran conservar íntegrament el salari i evitar l'eliminació de l'equivalent a 28 llocs de treball.\nEl conseller demana un esforç\nLa direcció del centre ha atribuït a la falta de voluntat negociadora dels sindicats la presentació de l'ERO. "Això no és veritat perquè sempre vam demanar els números i no ens els van lliurar i, sense les dades, no podíem negociar", va assegurar ahir Del Río. El conseller de Salut, que ahir inaugurava una clínica concertada, va demanar a les parts implicades "un esforç" per arribar a una entesa. Els expedients de regulació s'estan estenent per la sanitat concertada i en alguns casos s'utilitzen com a arma per negociar les retallades. En els últims mesos s'han proposat ERO a l'Hospital del Mar, al d'Igualada, a l'Hospital Plató o als de Blanes i Calella. En alguns casos, les negociacions amb els treballadors han aconseguit frenar-los però en d'altres, com el de l'Hospital Plató, han seguit el seu curs.\nEn el cas de Sant Pau, ara s'obre un període de consultes de 15 dies abans d'autoritzar l'expedient.


Bibliotecari: professió de present i de futur: de desembre 2012\nPublicat per Amadeu Pons a 9:27 4 comentaris\nAquesta entrada va destinada als estudiants de cursos avançats del grau, a estudiants de màster o doctorat i a exalumnes en general, que tinguin idees d'aplicacions, projectes o propostes amb un component tecnològic, que puguin esdevenir realitzables com a empresa.\nL'entitat anomenada RedEmprendia (Red Universitaria Iberoamericana de Incubación de Empresas) ha convocat, com en anys anteriors, el «Programa RedEmprendia nuevos emprendedores: aprendiendo a emprender».\nVa adreçat a persones emprenedores que tinguin pensat transformar el seu projecte en empresa. Els guanyadors portaran a terme una estada formativa d'entre 2 i 3 mesos en alguna empresa ja consolidada situada en un altre país, entre febrer i octubre de 2013.\nEl termini per optar-hi acaba el 21 de desembre de 2012! O sigui que si ens interessa, ens hem d'afanyar.\nLes sol·licituds s'han de fer arribar per mitjà de la pàgina web del programa, que esmento més avall; però serà revisada i validada per cada universitat d'on se sigui estudiant o exestudiant.\nEn el cas de la Universitat de Barcelona, la persona de contacte és Ignasi Heras (http://es.linkedin.com/in/iheras) del Parc Científic. A ell li podeu fer arribar qualsevol dubte, si és el cas. Aquest és el seu correu electrònic: iheras[arrova]pcb.ub.cat\nPer a més detalls del programa i accés al formulari de participació, vegeu:\nEtiquetes de comentaris: concurs , emprenedoria , RedEmprendia


El Sabadell comunica un nou ERO a la plantilla\nBarcelona. Dilluns, 30 d'agost de 2021. 12:22\nActualitzat: Dilluns, 30 d'agost de 2021. 13:49\nEls expedients de regulació d'ocupació (ERO) al sector bancari no s'aturen. Si a la primavera van ser el BBVA i CaixaBank, aquesta tardor serà el torn del Banc Sabadell, segons ha avançat Nació Digital i han confirmat a aquest diari fonts del banc.\nDes d'avui mateix ja s'ha obert el procés de negociació de l'ERO amb els sindicats amb la primera reunió. Per tal d'arribar a un acord amb els treballadors, el banc i els sindicats no s'han fixat, de moment, cap termini i aniran reunió a reunió, de fet, la pròxima serà dijous, quan l'entitat presentarà als sindicats l'abast d'aquest nou expedient a la plantilla del Sabadell, que actualment compta amb uns 15.000 treballadors, i el calendari previst.\nAquest nou ERO del Sabadell inclourà un mecanisme de prejubilació, un de baixes incentivades i un pla de recol·locació per sobre dels estàndards de mercat, tal com ja van fer CaixaBank i el BBVA en els seus plans presentats enguany.\nCCOO, en contra de l'ERO\nPoc després que el Sabadell hagi comunicat oficialment la posada en marxa de l'ERO, Comisions Obreres ha mostrat la seva total oposició al procés i avisa que no "ho posarem fàcil, com ho hem fet a la resta d'entitats".\nA més, el sindicat considera que no hi ha raons per plantejar un ERO, ja que durant aquest any hi ha hagut més de 200 noves contractacions, "senyal que és necessària més plantilla, tal com CCOO ha estat denunciant des de fa molt de temps". Alhora, recorden que el banc ja va portar a terme una reducció de plantilla durant el primer trimestre, amb més de 1.800 sortides.\nEls motius del sindicat no acaben aquí, ja que també consideren que per a l'ERO "no concorren causes econòmiques", recordant que el Sabadell va tancar el primer semestre del 2021 amb un benefici net atribuït de 220 milions d'euros i preveu pagar un dividend del 30% del benefici. CCOO també considera que per a l'ERO tampoc concorren ni raons tècniques, ni causes productives ni organitzatives.\nFinalment, el Sabadell no ha pogut evitar acabar presentant un ERO malgrat els seus esforços. De fet, des de principi d’any, el banc ja ha rebaixat la seva plantilla en més de 2.000 treballadors. La sortida més voluminosa va ser durant el primer trimestre, quan es va donar llum verda a la sortida de fins a 1.817 treballadors arreu de l'Estat.\nEn aquella ocasió, la majoria de sortides van ser prejubilacions i baixes voluntàries i va complir amb les expectatives de reduir la plantilla en 1.800 treballadors, un objectiu que el banc es va marcar en el marc del seu pla d'eficiència i digitalització després de trencar les negociacions sobre la fusió amb el BBVA.\nA més, durant el maig el banc dirigit per Josep Oliu va activar un pla voluntari de prejubilacions que podria arribar a afectar al voltant de 500 treballadors durant aquest 2021. Segons van assegurar els sindicats, aquests programes són habituals al banc cada any.\nActualment, el Sabadell es troba enmig d'un gran pla estratègic per als pròxims tres anys en què preveu assolir, el 2023, un benefici d'uns 670 milions d'euros a través de la potenciació del seu negoci de banca d'empreses, tot mantenint les seves filials a Mèxic i al Regne Unit, digitalitzant completament el negoci al detall i seguint amb el pla de reduir costos.\nEl pla elaborat pel conseller delegat de l'entitat, César González-Bueno, posa el focus en el mercat espanyol i la millora de la rendibilitat, que s'estima que se situarà per sobre del 6% al final del període, partint del 0% de tancament de 2020.\nSegons va assegurar el mateix González-Bueno durant la presentació del pla, "aquest pla estratègic es desenvolupa en un termini relativament curt —tot just dos anys i mig— i planteja uns objectius realistes basats en les fortaleses de Banc Sabadell. Amb això, assentarem unes bases sostenibles i sòlides que ens permetran continuar augmentant la rendibilitat i el valor de la franquícia".\nResultats Banc Sabadell guanya 220 milions, un 51% més, i recuperarà el dividend Adrià Rovira\nBanc Sabadell Banc Sabadell ven el seu negoci a Andorra a MoraBanc per 67 milions Adrià Rovira


Artur Bladé i Desumvila (Benissanet, 1907 - Barcelona, 1995) va néixer el 2 de març al carrer del Bonaire, a Benissanet, a la comarca de Ribera d'Ebre, fill de Joan-Baptista Bladé Fortuño i Enriqueta Desumvila, en el si d'una família de petits propietaris rurals. Els seus pares van marxar a l'Argentina quan ell comptava tot just set anys.\nAmb el mestratge del seu avi i havent completat estudis primaris i Magisteri, el 1924 comença a escriure per a la revista El Llamp de Gandesa i s'inicia políticament a l'entitat republicana "La Renaixença" del seu poble, de la qual esdevé secretari i on coneix el pensament de Marcel·lí Domingo. A partir de 1927 escriu també a La Riuada de Móra d'Ebre i enceta una amistat amb Martí Rouret, que serà decisiva més endavant per la seva contesa política. Durant aquells anys, d'altra banda, treballa de mestre a l'escola del seu poble.\nEl 1931 ingressa a ERC i es casa amb Cinta Font Margalef, benissanetana també. Cinc anys més tard, el 1936, quan comença la guerra, és nomenat secretari de Martí Rouret, conseller de Sanitat, i després, sotssecretari de Presidència de la Generalitat, amb Lluís Companys com a president. Després d'uns dies complicats a Barcelona, Bladé és destinat a fer de metge, posant així en pràctica els seus coneixements de Medicina, primer a Manresa, després a l'Hospital de Sang del Monestir de Montserrat, i finalment, a Aigua de Ribes. Durant aquesta dècada, Bladé posa ja en pràctica les seves inquietuds literàries escrivint alguns poemes.\nEnmig de la voràgine que es viu a Catalunya, Bladé decideix, quasi forçat, exiliar-se a França. L'any 1939 travessa la frontera pel Coll d'Ares, es refugia primer a Perpinyà i posteriorment a París. Acaba el seu primer periple a Montpeller, a la Residència dels Intel·lectuals Catalans on romandrà fins al 1942. Allí hi coneix intel·lectuals decisius en la seva vida com Rovira i Virgili, Pompeu Fabra o Francesc Pujols, amb qui trava una gran amistat. Anys més tard, fruit d'aquestes trobades a la Residència de Montpeller, els dedicarà a tots tres, respectivament, El meu Rovira i Virgili, El mestre Fabra i Francesc Pujols per ell mateix. Fruit també d'aquest primer exili publicarà, anys més tard, el 1976, L'exiliada.\nEl 8 de setembre de 1942 embarca a Marsella en el vaixell Marechal Lyautey cap a Casablanca, i d'allí, a bord del Nyassa, cap a Mèxic, on arriba el 17 d'octubre de 1942, i on desenvolupa diversos oficis: agent de comerç, secretari d'una tarotista, oficinista i periodista al Journal Français du Mexique i a Última hora. Es relaciona amb intel·lectuals mexicans i catalans, exiliats com ell i col·labora en diverses publicacions: La Nostra Revista, Xaloc, Pont Blau, entre les més importants.\nEl 1944 publica a la Biblioteca Catalana, que editava a Ciutat de Mèxic Bartomeu Costa-Amic, el seu primer llibre: Geografia espiritual de Catalunya. Teories de Francesc Pujols, fruit de les converses mantingudes amb el filòsof a Montpeller. La relació entre el cronista i el filòsof, que durà fins a la mort del segon l'any 1961, fos a través de cartes o en persona, és documentada en el llibre Francesc Pujols per ell mateix de 1967.\nEl 1953 publica Benissanet a les Edicions Catalònia dirigides per Avel·lí Artís i Balaguer a Ciutat de Mèxic. Es tracta del primer volum d'una sèrie de títols emblemàtics en què Bladé parla de les terres de l'Ebre. Benissanet és elogiat en el moment de la seva publicació per Joan Coromines, Sebastià Juan Arbó, Rafael Tasis i Joan Triadú.\nEl 1956 abandona el seu exili mexicà per realitzar un viatge temporal de tres mesos a Catalunya, del qual sortirà, gairebé vint anys després, el llibre Viatge a l'esperança (1973). Aquest breu retorn, però, no el satisfà, i torna a Mèxic.\nNovament a l'altra banda de l'Atlàntic, el 1958 publica Crònica del país natal i concursa amb èxit a diversos premis de la llengua catalana a l'exili.\nEl 1961 retorna definitivament a Catalunya i s'instal·la amb la seva muller entre Tarragona i Benissanet. Inicia aleshores i fins a la seva mort una tasca de redreçament de la cultura catalana, fent classes de català, conferències, col·laboracions periodístiques, entre d'altres, a Tele/estel, Serra d'Or o l'Avui.\nAl mateix temps que Bladé desenvolupa una vida social militant amb la causa republicana i catalanista, es van editant en forma de llibres els textos que havia anat escrivint durant el seu periple. El 1969 col·labora en el vintè aniversari de la mort d'Antoni Rovira i Virgili, a qui sempre considerà el seu mestre i a qui va dedicar dos volums: la biografia completa, Antoni Rovira i Virgili i el seu temps (1984) i un testimoni més personal, El meu Rovira i Virgili (1981).\nAmb la mort de Franco l'any 1975, Bladé reprèn definitivament l'activitat política i recupera la seva militància a ERC. El 1978 és nomenat president de l'agrupació tarragonina.\nEl 1984 la Generalitat li atorga la Creu de Sant Jordi. L'Institut d'Estudis Tarraconenses "Ramon Berenguer IV", de la Diputació de Tarragona, publica el primer dels quatre volums que formaran el dietari Viure a Tarragona, que comprèn la dècada 1966-1976. Els altres es publiquen el 1986, el 1989 i el 1991, respectivament. L'any següent, el 1985, s'inaugura a Flix la Biblioteca Comarcal "Artur Bladé i Desumvila".\nEl 1986 mor a Tarragona la seva esposa, Cinta Margalef Font, i es trasllada a viure a Barcelona, prop del fill i la seva família.\nDurant l'estada a Barcelona participa activament en els esdeveniments que es duen a terme a l'Ateneu Barcelonès i fa diverses conferències sobre fets i personalitats del seu temps. El 3 d'abril de 1987, amb motiu dels seus vuitanta anys, els periodistes Joaquim Ventalló, Sempronio i Josep M. Lladó, grans amics seus, parlen públicament de la seva persona en homenatge.\nEl 1993 l'editorial Curial publica el seu últim llibre en vida, De l'exili a Mèxic. De to autobiogràfic, hi rememora les experiències viscudes a Mèxic durant els 20 anys d'exili.\nEl 1995, dos dies abans del Nadal, mor a Barcelona. Tenia 88 anys i és enterrat a Benissanet.\nArtur Bladé amb la seva dona i el seu fill l'any 1942 a Marsella, en el primer intent, fallit, d'obtenir passatges per embarcar cap a Mèxic.\nArtur Bladé i la seva dona l'any 1956 en el viatge d'aproximació temporal a Catalunya.\nArtur Bladé en el seu exili a Mèxic.\nArtur Bladé ja a Tarragona, retornat de l'exili.


L'increment dels lloguers a les comarques gironines segueix sent moderatCambra de la Propietat Urbana de Girona\nL’increment dels lloguers a les comarques gironines segueix sent moderat. Aquesta és la principal conclusió que es pot treure de l’anàlisi de les dades que la Cambra recull periòdicament del sector de l’arrendament a la demarcació de Girona. A la ciutat de Girona el 2018 va començar sense canvis respecte dels preus de finals de l’any passat. El lloguer mitjà es manté en 550 euros. Pel que a Figueres, s’ha produït un petit retrocès respecte dels preus del darrer trimestre del 2017, i el lloguer mitjà està a l’entorn dels 420 euros. Pel que fa a Olot, la mitjana es manté pràcticament plana a l’entorn dels 395€. Finalment, pel que fa referència a la zona costera entre Palamós i Sant Feliu de Guíxols el primer trimestre del 2018 es clou amb un lloguer mitjà de 500€, xifra que dona continuïtat a un seguit de trimestres d’increments moderats.\nAquest gràfic mostra la variació trimestral que han experimentat les rendes del lloguer en els darrers nou anys.\nAquest segon gràfic recull la renda mensual mitjana del tercer trimestre de l’any 2016 i la compara amb la del tercer trimestre del 2015. Aquesta comparativa interanual mostra la variació en els preus que s’ha produït en les ciutats estudiades.\nEVOLUCIÓ DELS CONTRACTES REGISTRATS DE LLOGUER A GIRONA, FIGUERES, OLOT I AL BAIX EMPORDÀ. PRIMER TRIMESTRE DEL 2018\nAquest gràfic de taula recull el nombre de contractes d’arrendament registrats referits a les mateixes poblacions al llarg del període de set anys.\nÉs habitual que el quart trimestre de cada any baixi de manera notable el nombre de contractes formalitzats en comparació als respectius trimestres anteriors. Els tercers trimestres de cada any són especialment actius pel que fa a contractes d’estudiants; això no és tan significatiu com el fet que hi ha un gran descens de contractes registrats en comparació amb el mateix quart trimestre del 2014, la reducció és del 25 % i confirma la reducció que ja es va constatar el tercer trimestre respecte del mateix de l’any anterior. Podem dir, doncs, que s’ha trencat un llarg període d’increments continuats de contractes d’arrendament a Girona.\nEl nombre de contractes a Figueres segueix una evolució completament diferent a la de Girona. El més significatiu és que el nombre de contractes que es registren tant el 2014 com el 2015 són significativament menors que els corresponents al període que compren els anys 2009, 2010,2011,2012 i 2013, tot i que podem afirmar que els darrers dos anys s’ha estabilitzat el nombre de contractes registrats tot i que mostrin unes petites oscil·lacions trimestrals. El nombre de contractes del quart trimestre del 2015 registrats a Figueres també és menor als del mateix període de l’any anterior.\nA Olot les quantificacions trimestrals dels contractes registrats presenten continues oscil·lacions que dificulten veure la tendència real. Ara bé, si analitzem aquestes mateixes dades anualitzades, s’evidencia que en la sèrie estudiada, el nombre de contractes creix significativament des de l’any 2008 fins al 2012, moment que s’inicia el descens també continuat fins el 2015 inclòs. Es pot apreciar que el nombre de contractes registrats el 2015 és un 7% inferior als del 2014.\n(*)Aquest estudi recull l’evolució del sector de l’arrendament d’habitatges a Girona, Figueres i Olot. Es fa un seguiment trimestral del nombre de contractes registrats i del preu mitjà de la renda contractual (mitjana). El present estudi es fa sobre la base dels contractes de lloguer d’habitatges; en queden exclosos els arrendaments per a usos diferents del d’habitatge. També queden fora de les dades analitzades els contractes d’aquells habitatges que, tot i ser destinats a ús residencial, es caracteritzen per la seva temporalitat, per exemple els d’estudiants o els temporals per qüestions laborals o d’altres.


El seleccionador nacional d'hoquei patins, Jordi Camps, ha fet pública la llista de deu convocats que formaran part de la històrica selecció catalana que del 16 al 23 d'octubre debutarà en una competició oficial. Els deu jugadors convocats són: de porters, Víctor Agramunt, del Roncato Vic, i Ernest Freixes, del Viva Habitat Blanes. I com a jugadors, Ivan Tibau, del Blanes; David Cáceres i David Busquets, de l'Hormipresa Igualada; Juli Anguita i Quim Casalí, del Choleck Voltregà; Abraham Bagès, de l'Aiscondel Vila-seca; Josep Manel Edo, del Vilanova Ull Blau, i Jordi Rodríguez, de l'Astral Pool Maçanet.\n08/10/2004 - 00.00 Actualitzat 09/10/2004 - 09.30\nRecordem que no hi ha cap jugador del Futbol Club Barcelona Excelent perquè la reglamentació internacional fa impossible que un mateix jugador participi en dues seleccions en un mateix any. Els altres quatre equips que no han aportat cap jugador, Grup Lloret, Noia Freixenet, Arenamar Reus Deportiu i Online Lleida, és perquè no han pogut ajornar algun dels partits de l'OK Lliga que coincideixen amb el Mundial de Macau. Jordi Camps, seleccionador català, ha explicat que els deu jugadors que aniran a Macau han demostrat un alt grau d'implicació amb el país. Catalunya s'enfrontarà en la primera fase amb Anglaterra, Àustria, Austràlia, Corea i el Japó. L'objectiu de la selecció és classificar-se entre els tres primers d'aquest Mundial B, cosa que els classificarà directament per jugar el pròxim Mundial absolut, un objectiu molt assequible per a la potent selecció catalana.\nBarcelona, buida de turistes amb només 1 de cada 4 hotels oberts


L’ALUMNAT DE L’ESCOLA INFANTIL MUNICIPAL JOAQUINA GAVILÀ VISITA L’IES XEBIC – LA VEU D'ONDARA\nL’ALUMNAT DE L’ESCOLA INFANTIL MUNICIPAL JOAQUINA GAVILÀ VISITA L’IES XEBIC\nOndara, 24.05.19. L’alumnat de 2-3 anys de l’Escoleta Infantil Municipal Joaquina Gavilà d’Ondara (servei que està gestionat per l’empresa municipal PIMON) ha visitat l’IES Xebic d’Ondara durant aquest mes de maig; en total, s’han fet tres eixides en dies diferents.\nEls/les alumnes del cicle formatiu d’Infantil de l’IES Xebic els van convidar a passar un matí diferent, divertit i on els/les xiquets/es van poder apropar-se a la natura.\nLa jornada va començar en un apetitós esmorzar: una gran varietat de fruita; seguidament tenien una sessió de psicomotricitat, i per últim, es van apropar a l’hort a veure com hi ha evolucionat des de l’última volta que van anar.\nFINS AL 21 DE JUNY… →


Roben a l’estanc Rosa Maria de l’avinguda Barcelona | Viu Molins de Rei\nRoben a l’estanc Rosa Maria de l’avinguda Barcelona\nJose Polo • 21/12/2012\nUn grup de lladres ha robat de matinada a l’estanc Rosa Maria, situat a l’avinguda Barcelona. S’han emportat els diners de la caixa registradora i uns cartrons de tabac. La banda va utilitzar un cotxe robat i posteriorment va utilitzar el mateix modus operandi a altres ciutats de la comarca.\nEls lladres van destrossar ràpidament la reixa exterior de l’estanc // Marta Pedrola\nPassava mitja hora de les 2 de la matinada del divendres 21 de desembre quan un grup de lladres ha entrat a l’estanc Rosa Maria, situat al número 33 de l’avinguda Barcelona. Per forçar la reixa exterior metàl·lica de l’establiment han utilitzat un cotxe robat, segons fonts policials. Els propietaris de l’estanc apunten que, un cop lligada la reixa amb el vehicle, els lladres han utilitzat la força de l’automòbil per fer que aquesta s’elevés uns centímetres, entrant a l’estanc ajupits.\nUn cop dins, i amb l’alarma de seguretat sonant, s’han emportat els diners que hi havien a les caixes registradores i quatre cartons de tabac, dos de la marca Winston i dos més de marca Chesterfield. “Sort que només s’han emportat el canvi d’ahir”, diu un dels treballadors de l’estanc en declaracions a Viu Molins de Rei. Els lladres han generat algunes destrosses com el trencament d’un dels ordinadors, a més a més de provocar un gran desordre a les estanteries de l’establiment.\n“Ens van trucar els de l’alarma gairebé a les 3 de la matinada”, explica la Rosa Maria, propietària de l’establiment. “Vam trucar ràpidament als Mossos d’Esquadra i al arribar aquí ho vam trobar tot regirat”, assegura amb cara de resignació. “Ara toca arreglar-ho tot i tirar endavant”, conclou. Aquest estanc és un negoci familiar que s’ha mantingut durant generacions a Molins de Rei.\nRobatori similar a Sant Feliu\nSegons ha pogut saber aquesta redacció, durant la mateixa matinada, just 15 minuts després, es va produir un altre robatori amb un modus operandi similar a un estanc de Sant Feliu de Llobregat. Fonts dels Mossos d’Esquadra indiquen, que en el cas del robatori de Sant Feliu es va aconseguir la matrícula del vehicle. En el robatori Molins no i, per això, el cos policial no pot assegurar al 100% la vinculació directe entre els dos delictes.\nTot i això, la similitud en la manera d’actuar dels lladres en els dos robatoris fa indicar que el grup de delinqüents van utilitzar el cotxe com a eina per efectuar els delictes i, a més, per a desplaçar-se entre els diferents municipis per poder seguir actuant. Els Mossos ja estan treballant en l’investigació del cas.\nEtiquetes:estanc Rosa Maria Mossos Mossos d'Esquadra robatoris robatoris a establiments robatoris amb força


Catòlics integristes que veuen el progressisme com el "dimoni" fan un simposi a Barcelona\nCartell del simposi de la Unión Seglar sota el títol "Por el triunfo final de Cristo Rey" | Web Unión Seglar\nLa Unión Seglar San Antonio María Claret celebra el 50 aniversari convidant un cardenal de l’ala dura del Vaticà, Gerhard Ludwig Müller\nper Joan Antoni Guerrero / Nerea Rodríguez 20 de juny de 2019 19:41\nEl cardenal que encapçala el grup de porprats adversaris del Papa Francesc serà acollit amb tots els honors per una entitat eclesial catòlica a Sentmenat. Barcelona és la seu del 21 al 24 de juny d'un simposi de catòlics radicals i nostàlgics del franquisme que s’apleguen al voltant d’una organització anomenada Unión Seglar San Antonio María Claret, que no té res a veure amb els missioners claretians. Precisament, el simposi que celebren, sota el títol “Por el triunfo final de Cristo Rey”, s’emmarca en el 50 aniversari d’aquesta organització, fundada el 26 de juny del 1969 en una vigília d’oració a la Basílica de la Mercè. La trobada comptarà amb la presència de Gerhard Ludwig Müller, cardenal alemany de l’ala ultra del Vaticà, defensor de les postures més conservadores de l’Església Catòlica, que entre el 2012 i el 2017 va ser designat pel Papa Benet XVI com a prefecte de la Congregació per a la Doctrina de la Fe, la successora de l’antiga Inquisició.\nEl cardenal Ludwig Müller, que va ser bisbe de Ratisbona i va encapçalar l’organisme doctrinal més fort de la Santa Seu fins que el Papa el va apartar de les seves funcions, va concedir una entrevista a l’agència DPA on va llençar atacs contra el pontífex argentí advertint que hi havia un “culte excessiu” cap al Sant Pare. En aquella entrevista, Müller va qüestionar l’autoritat del Pontífex: “No tot el que fa el Papa es correcte”. El cardenal és autor del “Manifest de la fe”, un text on ataca la “confusió doctrinal” que atribueix al pontificat del Papa Francesc, amb qui demostra una clara oposició. Müller serà l’encarregat d’oficiar una missa el diumenge 23 de juny en el marc del simposi que tindrà lloc al Colegio Inmaculado de María de Sentmenat.\nEl simposi començarà aquest divendres al vespre amb una vigília d'oració i d'acció de gràcies a la mateixa Basílica de la Mercè, i el dissabte tindrà lloc el primer cicle de conferències a la Fundació Balmesiana, una institució dedicada a la promoció i difusió de la cultura catòlica, situada al carrer Duran i Bas de Barcelona. Entre les entitats que acull es troben l'Institut Filosòfic de la Balmesiana i l'Institut Sant Tomàs. El diumenge 23 de juny tindrà lloc el segon cicle de conferències, en aquest cas a l'Escola Cor Immaculat de Maria, situat a Sentmenat. Serà dsprés quan tingui lloc la missa oficiada pel cardenal Ludwig Müller, i posteriorment hi haurà un esmorzar de germanor i parlament. I, finalment, diumenge es farà l'última conferència al Temple Expiatori del Tibidabo, amb la posterior missa de clausura.\nEntre els ponents del simposi hi ha el jurista i filòsof del dret Miguel Ayuso Torres, el Monsenyor i doctor en Teologia Alberto José González Chaves, el vicepresident de la Unión Seglar Antonio Sáez Ródenas, l'escriptor i articulista Juan Manuel de Prada Blanco, el pare José María Serra i l'expresident del moviment José Fernando Silva Santos. El preu de la inscripció al simposi és de 15 euros.\nEl cardenal Gerhard Ludwig Müller | Europa Press\nDeclaración del Pueblo de Dios\nLa trobada ha de servir també perquè els seguidors d’aquesta organització renovin les seves promeses i la fidelitat als plantejaments fundacionals que es troben recollits en un document que porta per títol Declaración del Pueblo de Dios. El text estableix el compromís dels seglars a acceptar “totes les veritats dogmàtiques i morals i rebutja per tant les actuacions d’alguns sacerdots a qui s’acusa de fer “profanacions eucarístiques”. La declaració adverteix també de la “manca de veritable predicació religiosa” dels sacerdots “davant de doctrines i criteris que desorienten els nostres fills, divideixen la vida familiar i acaben amb la pau a moltes llars”.\nEl document, del 1969, sembla mantenir-se vigent pels membres de la Unión Seglar que, tant ahir com avui, es consideren “fills d’una terra de màrtirs i sants” que no poden “permetre impassibles que se’ns talli a nosaltres i als nostres fills el pa de la doctrina cristiana, sinó que ja amb massa freqüència, descaradament, se’ns serveixi un pa enverinat”. Els símptomes d’obertura de l’Església Catòlica enfurismen el moviment que en la seva declaració ofereixen a la Mare de Déu “un compromís, heroic si convé i fins a la mort, de defensar els drets de Déu i de la nostra pròpia vida cristiana, que veiem avui amenaçada pels llops vestits amb pell de corder i pels gossos muts dels que parla la Sagrada Escriptura”.\nEl fundador de la Unión Seglar, el pare José María Alba Cereceda, jesuïta, va declarar en el 25è aniversari de l’organització que la Declaració era l’ànima del projecte. Alba descrivia el document com “una insubornable defensa de la veritat, una denuncia valenta davant de l’Església de l’heretgia progressista que està portant incomptables ànimes a l’infern”. Alba defensava també que el text establia “una postura de pensament i de catòlic seglar, en perfecta coherència amb la santa Tradició catòlica”.\nLa Unión es planteja també com un punt de suport als bisbes a complir amb la seva “obligació de guardar el sant ramat del Senyor, com bons pastors, dels assalts del món, dimoni i carn, enfundats de progressisme homologat, segons les modes del dia”. Aquest llenguatge ranci no sembla haver passat pel Concili Vaticà II, que va voler intentar posar l’Església Catòlica al dia i obrir-la al món.


Agrupació Esportiva medinyà: Ultima ruta 21-02-2010\nAgrupació Esportiva medinyà\nBloc d'activitats de Muntanya, sortides i curses.\nUltima ruta 21-02-2010\nAnàlisis última sortida.- El passat 21 de febrer, varen fer la “ruta del vent” que va de Torroella de Montgrí a l’Estartit, la participació va ser molt nombrosa “24 persones” i va ser una ruta clàssica per fer amb mainada un diumenge al mati.\nEs una ruta, molt ben senyalitzada i que tothom la va poder fer al seu aire, els punts d’interès, son molt variats, i estan tots documentats: forns de calç, barraques de pedra, dolies, i moltes varietats d’herbes aromàtiques amb boscos de pins que fixant les dunes.\nEn general valorem molt positivament tota l’excursió, únicament pensem que alguns la varen trobar una mica llarga, ja que arribaven al punt d’on havíem sortit al voltant de 1/4 de 2 de la tarda, per properes excursions procurarem ajustar mes les referències del temps que posem en el programa.\nPublicat per Agrupació Esportiva Medinyà a 09:09\nMargarida Falgàs 18 de març de 2010, a les 21:14\nEstà molt bé veure el recorregut abans i després.\nI també que s'hi aplegués força gent.\nCaminada a Rocacorba\nEl Temps a Medinyà\nPagines Güeb d'Interes\nRefugis de Catalunya i Espanya\nEl temps al pirineu\nBlog Archive d’octubre (1) de juliol (1) d’abril (1) de març (1) d’octubre (1) d’agost (1) de maig (2) de març (1) de gener (2) d’octubre (1) de setembre (1) de juny (1) de març (2) de gener (2) de desembre (1) de novembre (1) d’octubre (1) de setembre (1) de juliol (1) de juny (3) de maig (1) d’abril (1) de març (4) de febrer (3) de gener (1)